Diari Oficial de la Generalitat Valenciana


Sumari del DOGV 3932, del 05-02-2001 (2001/569)

Informació pública del projecte d'urbanització de la unitat d'execució número 11 del vigent pla general d'ordenació.
--------------------------------------------------------------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/569


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització de la unitat d'execució número 11 del vigent pla general d'ordenació. [2001/F569]
  
Per mitjà d'aquest edicte es fa saber que amb data 26 de desembre de 2000, l'alcalde president, en virtut de les atribucions que li confereix la legislació vigent, ha dictat la resolució d'Alcaldia següent:
  
«Informació pública del projecte d'urbanització de la unitat d'execució número 11, del vigent pla general d'ordenació. Expedient 37/1999.
  
Vist que mitjançant un acord plenari de data 27 d'abril de 2000 es va procedir a l'aprovació i adjudicació del programa d'actuació integrada de la unitat d'actuació número 11, així com a l'aprovació de la redelimitació de la unitat i aprovació d'estudi de detall.
  
Vist que seguint els tràmits de l'expedient, José Enrique Villar Casanova, en nom propi i en representació de Milagro Villar Casanova, Carmen Masiá Peris, Marta, María Belén i Francisco Villar Masiá, Vicente i Filomena Villar Goda, va presentar, en data 24 d'agost de 2000, número de registre d'entrada 11.567, el projecte d'urbanització de la unitat d'execució número 11.
  
Vist que sobre el projecte d'urbanització va emetre informe el Departament de Projectes i Obres en data 20 de setembre de 2000 de la manera següent:
  
En relació amb la formació dels vials de l'obra de referència, per part d'aquesta Oficina Tècnica s'informa:
  
El sistema viari que es planteja compleix adequadament les previsions que l'afecten dels articles 29.4 i 30 de la Llei Reguladora de l'Activitat Urbanística i el que s'estableix en l'article 34.
  
Abans de començar els treballs haurà d'aportar-se un exemplar visat del projecte d'urbanització.
  
Vist que l'enginyer industrial de Manteniment-Obres d'Urbanització en data 13 de novembre de 2000 informa: examinat el projecte d'urbanització indicat més amunt, redactat per Víctor M. Campos Ordaz, amb data d'entrada en aquest ajuntament el 24 d'agost de 2000, s'emet informe favorable amb respecte a les instal·lacions d'abastiment d'aigua, clavegueram i enllumenat públic.
  
Vist que en data 16 de novembre de 2000, el tècnic auxiliar de Topografia emet informe favorable sobre el projecte d'urbanització pel que fa a replantejament i rasants.
  
Vist que sobre el projecte d'urbanització ha emés informe favorable la Unitat de Manteniment en data 2 de novembre de 2000.
  
Vist que en data 22 de desembre de 2000 l'arquitecte en cap dels serveis tècnics de Planejament informa que s'ha comprovat que el projecte d'urbanització presentat és coincident amb l'avantprojecte anterior pel que fa a adaptació al pla general d'ordenació urbana, sense que hi haja en aquest aspecte cap variació entre aquests.
  
Atés que el tràmit del projecte d'urbanització ha de desenvolupar-se amb subjecció al que s'estableix en l'article 53 de la Llei Reguladora de l'Activitat Urbanística, en concordança amb el que s'estableix en els articles 52 i 46 del text legal esmentat.
  
A la vista de tot això, resolc:
  
Primer
  
Sotmetre al tràmit d'informació pública el projecte d'urbanització de la unitat d'actuació número 11, mitjançant la publicació d'un edicte en un diari d'informació general editat a la Comunitat Valenciana, i, posteriorment o simultàniament, en el Diari Oficial de la Generalitat Valenciana, i es fa saber la possibilitat de formular-hi al·legacions durant el termini de 20 dies, comptadors des de la publicació de l'edicte en el Diari Oficial de la Generalitat Valenciana.
  
Segon
  
Remetre un avís amb aquest contingut al domicili fiscal dels que consten en el cadastre com a titulars de drets afectats.»